**Ministru kabineta noteikumu projekta "Datu valsts inspekcijas maksas pakalpojumu cenrādis" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pārskatīt Datu valsts inspekcijas (turpmāk – inspekcija) maksas pakalpojumu cenrādi, ņemot vērā regulējumu, ko nosaka Fizisko personu datu apstrādes likums. Noteikumu projekts noteic inspekcijas sniegto maksas pakalpojumu cenrādi un maksas par datu aizsardzības speciālista kvalifikācijas eksāmena kārtošanu iekasēšanas kārtību.Atbilstoši noteikumu projektam regulējums stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1) Likuma par budžetu un finanšu vadību 5. panta devīto daļu, kas noteic, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu;2) Fizisko personu datu apstrādes likuma 19. panta trešo daļu, kas noteic, ka datu aizsardzības speciālistu pretendentu pieteikšanās kārtību, kvalifikācijas eksāmena saturu, norises un vērtēšanas kārtību, maksu par kvalifikācijas eksāmena kārtošanu un tās iekasēšanas kārtību, kā arī prasības profesionālās kvalifikācijas uzturēšanai nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2013. gada 24. septembra noteikumi Nr. 992 "Datu valsts inspekcijas maksas pakalpojumu cenrādis" (turpmāk – noteikumi Nr. 992) noteic inspekcijas sniegto maksas pakalpojumu cenrādi.Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 18.1. apakšpunkts noteic, ka maksas pakalpojumu cenrādi pārskata, ja ir izdarīti grozījumi normatīvajos aktos vai mainījušies apstākļi, kas ietekmē iestādes vai valsts aģentūras sniedzamo maksas pakalpojumu klāstu. Ievērojot tiesiskā regulējuma maiņu, nepieciešams pārskatīt inspekcijas sniegto maksas pakalpojumu veidus, kā arī noteikt un aktualizēt to izcenojumus, proti, sākot ar 2018. gada 25. maiju, tiek piemērota Eiropas Parlamenta un Padomes 2016. gada 27. aprīļa Regula 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula). Regulas tiešās piemērošanas ietvaros Latvijas Republikā pieņemts un 2018. gada 5. jūlijā ir stājies spēkā Fizisko personu datu apstrādes likums.Lai izpildītu Fizisko personu datu apstrādes likuma 19. panta trešajā daļā noteikto deleģējumu pilnā apmērā, nosakot maksas apmēru un iekasēšanas kārtību par eksāmena kārtošanu, kā arī pārskatītu inspekcijas sniegtos maksas pakalpojumus, noteiktu un aktualizētu to izcenojumus, ir izstrādāts Ministru kabineta noteikumu projekts "Datu valsts inspekcijas maksas pakalpojumu cenrādis" (turpmāk – noteikumu projekts).Noteikumu projektā pēc būtības tiek saglabāts un pilnveidots Noteikumu Nr. 992 2. pielikuma 6. punktā minētais maksas pakalpojums – personas datu aizsardzības speciālista kvalifikācijas pārbaudījums, mainot pakalpojuma nosaukumu uz "datu aizsardzības speciālista kvalifikācijas eksāmens". Atbilstoši faktiskajai situācijai ir veikts detalizēts maksas pakalpojuma izcenojuma aprēķins noteikumu projekta sākotnējās ietekmes novērtējuma ziņojuma (anotācijas) 1. pielikumā, kā rezultātā maksa par pakalpojumu ir samazinājusies gandrīz par trešdaļu no 293,01 *euro* uz 188,78 *euro*. Pakalpojuma pieprasīšanai var izmantot klātienes un neklātienes kanālus – elektroniski vai ar pasta starpniecību. Pakalpojuma saņemšana tiek nodrošināta klātienē.Regulā tiek paredzēts personas datu aizsardzības speciālista institūts. Regulas 37. pantā ir paredzēts obligāts pienākums iecelt personas datu aizsardzības speciālistu.Atbilstoši Fizisko personu datu apstrādes likuma 17. pantam datu aizsardzības speciālista pienākumus drīkst veikt persona, kura atbilst Regulas 37. panta 5. punktā noteiktajiem kritērijiem. Pārzinis vai apstrādātājs par datu aizsardzības speciālistu var norīkot personu, kura šajā likumā noteiktajā kārtībā ir iekļauta inspekcijas datu aizsardzības speciālistu sarakstā, vai citu personu.Savukārt saskaņā ar Fizisko personu datu apstrādes likuma 18. panta pirmo daļu un 19. panta pirmo daļu datu aizsardzības speciālistu sarakstā iekļauj tikai tās personas, kuras ir nokārtojušas personas datu aizsardzības speciālista kvalifikācijas eksāmenu (turpmāk – eksāmens) un eksāmenu organizē inspekcija.Nacionālajā līmenī tiek noteikta kārtība, kādā personas zināšanas personas datu aizsardzības jomā tiek pārbaudītas. Saskaņā ar Fizisko personu datu apstrādes likuma 18. panta pirmo daļu informēšanai par tiem datu aizsardzības speciālistiem, kuri ir nokārtojuši eksāmenu, inspekcija kārto datu aizsardzības speciālistu sarakstu. Datu aizsardzības speciālistu sarakstā iekļauj tikai tās personas, kuras ir nokārtojušas eksāmenu. Fizisko personu datu apstrādes likuma 19. panta trešā daļa paredz deleģējumu Ministru kabinetam noteikt datu aizsardzības speciālistu pretendentu pieteikšanās kārtību, eksāmena saturu, norises un vērtēšanas kārtību, maksu par eksāmena kārtošanu un tās iekasēšanas kārtību, kā arī prasības profesionālās kvalifikācijas uzturēšanai.Izpildot Fizisko personu datu apstrādes likuma 19. panta trešajā daļā minēto deleģējumu, ir izstrādāts Ministru kabineta noteikumu projekts "Datu aizsardzības speciālista kvalifikācijas noteikumi" (turpmāk – kvalifikācijas noteikumi), kas nenoteic maksu par eksāmena kārtošanu un tās iekasēšanas kārtību. Minētais projekts 2019. gada 16. maijā izsludināts Valsts sekretāru sanāksmē (VSS–436). Lai izpildītu Fizisko personu datu apstrādes likuma 19. panta trešajā daļā noteikto deleģējumu pilnā apmērā, nosakot maksas apmēru un iekasēšanas kārtību par eksāmena kārtošanu, kā arī pārskatītu inspekcijas sniegtos maksas pakalpojumus, noteiktu un aktualizētu to izcenojumus, ir izstrādāts noteikumu projekts.Kvalifikācijas noteikumos noteikts to spēkā stāšanās laiks – vienlaikus ar Ministru kabineta noteikumiem par inspekcijas maksas pakalpojumu cenrādi.Noteikumu Nr. 992 2. pielikuma 4., 5., 6. un 7. punktā minētie pakalpojumi – personas datu apstrādes audita veikšana, personas datu aizsardzības speciālista apmācības kurss, personas datu aizsardzības speciālista kvalifikācijas pārbaudījums un personas datu apstrādes reģistrācijas apliecības izsniegšana – tika sniegti, pildot Fizisko personu datu aizsardzības likuma 21.1 panta desmitajā daļā, 22. pantā, 26. panta otrajā daļā un Ministru kabineta 2008. gada 5. februāra noteikumu Nr. 80 "Personas datu aizsardzības speciālista apmācību kārtība" 4. un 12. punktā noteiktos valsts pārvaldes uzdevumus. Noteikumu Nr. 992 2. pielikuma 3. punktā minētais pakalpojums bija saistīts ar 7. punktā minēto pakalpojumu, paredzot nepieciešamo veidlapu aizpildīšanu kā maksas pakalpojumu.Līdz ar Fizisko personu datu apstrādes likuma spēkā stāšanos ir zaudējis spēku Fizisko personu datu aizsardzības likums un uz tajā noteiktā deleģējuma pamata izdotie Ministru kabineta noteikumi, kas paredzēja iepriekš minēto pakalpojumu sniegšanu. Jaunais tiesiskais ietvars neparedz pakalpojumus, kas minēti Noteikumu Nr. 992 2. pielikuma 3., 4., 5. un 7. punktā. Savukārt, izvērtējot Noteikumu Nr. 992 2. pielikuma 2. punktā minēto pakalpojumu – paziņojuma nosūtīšana, izmantojot mobilā tālruņa īsziņu vai elektronisko pastu, secināts, ka tāda pakalpojuma saglabāšana nav lietderīga, ņemot vērā mūsdienu tehnoloģiju attīstību un pieejamību.Noteikumu projektā tiek saglabāts Noteikumu Nr. 992 2. pielikuma 1. punktā minētais maksas pakalpojums – maksa par dalību inspekcijas organizētajos semināros, nebūtiski mainot pakalpojuma maksu. Kā līdz šim, pakalpojuma pieprasīšanai var izmantot klātienes un neklātienes kanālus – elektroniski vai ar pasta starpniecību. Pakalpojuma saņemšana tiek nodrošināta klātienē.Noteikumu projekta pielikuma 1. punktā minētā pakalpojuma – dalības maksa par piedalīšanos inspekcijas organizētajos semināros, apmaksa veicama atbilstoši Ministru kabineta 2010. gada 12. oktobra noteikumiem Nr. 972 "Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu".Pēc noteikumu projekta spēkā stāšanās inspekcija nodrošinās pakalpojuma "Dalība inspekcijas organizētajos semināros" aprakstīšanu, publicēšanu un pakalpojuma "Datu aizsardzības speciālista kvalifikācijas eksāmens" apraksta aktualizāciju valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr. 399 "Valsts pārvaldes pakalpojumu uzskaites, kvalitātes kontroles un sniegšanas kārtība" 5., 9. punktu un 4.3. apakšpunktu.Vienlaicīgi ar noteikumu projekta spēkā stāšanos zaudēs spēku noteikumi Nr. 992.**Maksas pakalpojums – dalība inspekcijas organizētajos semināros.**Personas datu aizsardzība, kā speciāla mācību programma, netiek piedāvāta nevienā Latvijas augstskolā. Vienlaikus personas datu aizsardzības jomā nepieciešams plašs speciālu zināšanu kopums, kas ir jāpielāgo katrai atsevišķai datu apstrādei, par pamatu lielākajā daļā gadījumu izmantojot juridiskas un informācijas un komunikācijas tehnoloģiju zināšanas. Regulas 57. panta 1. punkta b) apakšpunktā noteikts inspekcijas uzdevums nodrošināt sabiedrības informēšanu par datu aizsardzību. Šo uzdevumu inspekcija pilda, sniedzot vispārīgu informāciju par personas datu aizsardzības jautājumiem un to problemātiku, tai skaitā organizējot seminārus par personas datu aizsardzības jomu. Papildus vispārīgas informācijas sniegšanai par personas datu aizsardzību inspekcija rīko seminārus (konsultācijas), kas vērsti uz noteiktu jomu (uzņēmumu, nozari u.c.). Šāds pakalpojums tiek sniegts, ja attiecīgais uzņēmums, jomas vai nozares pārstāvis uzrunā inspekciju. Inspekcijas ieskatā šāds pakalpojums ir lietderīgs arī no kopējā personas datu aizsardzības līmeņa paaugstināšanas viedokļa, jo privātpersonām tiek sniegtas padziļinātas, precīzas un aktuālas zināšanas par tās interesējošiem jautājumiem. Pakalpojuma sniegšana ir saistīta ar papildu darba ieguldījumu, jo pakalpojuma saturs tiek izstrādāts, no jauna to pielāgojot pakalpojuma ņēmēja vajadzībām. Īpaši 2018. un 2019. gadā pieprasījums pēc inspekcijas sniegtiem skaidrojumiem un dažādu privātpersonu vēlme nodrošināt nodarbināto apmācības pārsniedza inspekcijas resursus.Inspekcija ņem vērā, ka inspekcijas pašreizējās telpas ļauj vienlaikus uzņemt līdz 15 cilvēkiem lielu grupu, savukārt inspekcijai, organizējot pasākumus 2018. un 2019. gadā, vidējais apmeklētāju skaits ir bijis lielāks par 30 cilvēkiem. Līdz ar to klātienes informatīvā pasākuma organizācija, lai nodrošinātu visiem interesentiem vienādas tiesības, ir saistīta ar papildu izdevumiem ne tikai attiecībā uz satura izstrādi.Maksas pakalpojums – dalība inspekcijas organizētajos semināros, tiks sniegts, pildot Regulas 57. panta 1. punkta b) apakšpunktā noteikto inspekcijas uzdevumu nodrošināt sabiedrības informēšanu par datu aizsardzību. Ņemot vērā minēto un Pievienotās vērtības nodokļa likuma 3. panta astotajā daļā noteikto, pievienotās vērtības nodoklis pakalpojuma maksai netiek piemērots.**Maksas pakalpojums – personas datu aizsardzības speciālista kvalifikācijas eksāmens.**Atbilstoši kvalifikācijas noteikumos noteiktajai kārtībai inspekcijai ir pienākums organizēt eksāmenu, savukārt personām ir tiesības apliecināt savu kvalifikāciju, nokārtojot eksāmenu. Eksāmena sekmīga nokārtošana ir pamats datu aizsardzības speciālista iekļaušanai datu aizsardzības speciālista sarakstā atbilstoši Fizisko personu datu apstrādes likuma 18. pantam.Kvalifikācijas noteikumos nav noteikts, kad tieši jāmaksā par eksāmenu. Savukārt kvalifikācijas noteikumi paredz, ka inspekcija ne vēlāk kā divu nedēļu laikā pēc iesnieguma saņemšanas nosūta pretendentam rakstisku paziņojumu par atļauju kārtot eksāmenu vai atteikumu kārtot eksāmenu, cita starpā pārbaudot arī ziņas par veikto maksājumu. Ja inspekcija konstatē nepilnības kvalifikācijas noteikumu minētajā iesniegumā, tā pretendentam nosaka termiņu trūkumu novēršanai. Ievērojot minēto, noteikumu projekts paredz, ka samaksu par eksāmenu jāveic līdz attiecīgā eksāmena, par kuru apmaksa tiek veikta, pieteikšanās termiņa beigām, lai datu aizsardzības speciālista pretendentam būtu laiks trūkumu novēršanai.Maksas pakalpojums – personas datu aizsardzības speciālista kvalifikācijas eksāmens, tiks sniegts, pildot Fizisko personu datu apstrādes likuma 4. panta pirmās daļas 4. punktā, 18. un 19. pantā noteikto inspekcijas uzdevumu nodrošināt datu aizsardzības speciālistu kvalifikācijas pārbaudi un kvalifikācijas eksāmenu nokārtojušo datu aizsardzības speciālistu saraksta uzturēšanu. Ņemot vērā minēto un Pievienotās vērtības nodokļa likuma 3. panta astotajā daļā noteikto, pievienotās vērtības nodoklis pakalpojuma maksai netiek piemērots. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, inspekcija. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz personām, kas:1) vēlas nokārtot eksāmenu;2) vēlas gūt padziļinātas zināšanas datu aizsardzības jomā, apmeklējot inspekcijas organizētos seminārus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina to personu, kas vēlas nokārtot eksāmenu un personu, kas vēlas gūt padziļinātas zināšanas datu aizsardzības jomā, apmeklējot inspekcijas organizētos seminārus, kā sabiedrības mērķgrupu tiesības, pienākumus un veicamās darbības, jo eksāmens ir brīvprātīgs, kā arī maksa par dalību inspekcijas organizētajos semināros tika noteikta ar noteikumiem Nr. 992. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **24 333** | **-15 670** | **24 333** | **-7 006** | **24 333** | **-7 006** | **-7 006** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   24 333 | -15 670 |   24 333 | -7 006 |   24 333 | -7 006 | -7 006 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **24 333** | **-15 670** | **24 333** | **-7 006** | **24 333** | **-7 006** | **-7 006** |
| 2.1. valsts pamatbudžets |   24 333 | -15 670 |   24 333 | -7 006 |   24 333 | -7 006 | -7 006 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0  | 0  | 0 | 0  | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izmaiņas ieņēmumos 2020. gadā tika aprēķinātas, pieņemot, ka 2020. gadā tiks organizēti divi semināri – 60 dalībnieki un divi eksāmeni – 30 dalībnieki.Pašu ieņēmumu samazinājums 2020. gadā = pašu ieņēmumi 2020. gadā saskaņā ar valsts budžetu kārtējam gadam 24 333 *euro* – (30 eksāmena dalībnieki x 188,78 *euro*)– (60 semināra dalībnieki x 50,00 *euro*) = 15 669,60 *euro*. 2021. gadā un turpmākajos gados plānots organizēt četrus seminārus gadā (plānotais dalībnieku skaits 120) un četrus eksāmenus (plānotais dalībnieku skaits 60). Tad plānotie ieņēmumi no maksas pakalpojumiem gadā būtu 17 326,80 *euro*, attiecīgi pašu ieņēmumu samazinājums gadā būtu 7006,20 *euro*.Detalizēts maksas pakalpojuma izcenojuma aprēķins un detalizēts ieņēmumu aprēķins ir sagatavoti atsevišķi 1. un 2. pielikumā.Izmaiņas budžeta izdevumos 2020. gadā tika aprēķinātas proporcionāli pilna gada (2021. gada) aprēķinam.Detalizēts izdevumu aprēķins ir sagatavots atsevišķi 3. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir izstrādāti kvalifikācijas noteikumi, kas nenoteic maksu par eksāmena kārtošanu un tās iekasēšanas kārtību. Minētais projekts 2019. gada 16. maijā izsludināts Valsts sekretāru sanāksmē (VSS-436).Tā kā maksa par eksāmenu ir atkarīga no kvalifikācijas noteikumu regulējuma, maksu noteikt objektīvi nebija iespējams, kamēr attiecīgie noteikumi nebija izstrādāti.Tādēļ paredzēts, ka abi normatīvie akti stāsies spēkā vienlaicīgi. Kvalifikācijas noteikumos noteikts to spēkā stāšanās laiks – vienlaikus ar Ministru kabineta noteikumiem par inspekcijas maksas pakalpojumu cenrādi. |
| 2. | Atbildīgā institūcija | Tieslietu ministrija, inspekcija |
| 3. | Cita informācija | Nav. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots inspekcijas, Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Noteikumu projektam nodrošināta sabiedrības līdzdalība 2020. gada 18. martā, ievietojot paziņojumu inspekcijas mājaslapā (https://www.dvi.gov.lv/lv/funkcijas/sabiedribas-lidzdaliba/), Tieslietu ministrijas mājaslapā (<https://tm.gov.lv/lv/cits/pazinojums-par-lidzdalibas-iespejam-ministru-kabineta-noteikumu-projekta-datu-valsts-inspekcijas-mak>) un Valsts kancelejas mājaslapā sadaļā "Sabiedrības līdzdalība" (https://mk.gov.lv/content/ministru-kabineta-diskusiju-dokumenti). Tika lūgts sniegt rakstveida atzinumu (nosūtot to uz inspekcijas e-pasta adresi – info@dvi.gov.lv) par projektu divu nedēļu laikā no paziņojuma izvietošanas dienas. |
| 3. | Sabiedrības līdzdalības rezultāti | Par ievietoto noteikumu projektu inspekcijas, Tieslietu ministrijas un Valsts kancelejas mājaslapā sadaļā "Sabiedrības līdzdalība" rakstveida atzinumi inspekcijas e-pastā netika saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē inspekcijas funkcijas un struktūru. Noteikumu projekts neparedz veidot jaunas valsts institūcijas, kā arī likvidēt vai reorganizēt esošās institūcijas. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Dilba 67686018

Lasma.Dilba@dvi.gov.lv